minister toor
पर्यटन मंत्री ने विकास कार्यो का किया निरीक्षण
Publish Date:Mon, 04 Jun 2018 01:47 AM (IST)
जागरण संवाददाता, पुंछ : चार दिवसीय दौरे पर पुंछ पहुंचे पर्यटन मंत्री तसद्दुक मुफ्ती ने क्षेत्र क
जागरण संवाददाता, पुंछ : चार दिवसीय दौरे पर पुंछ पहुंचे पर्यटन मंत्री तसद्दुक मुफ्ती ने क्षेत्र का दौरा कर विकास कार्यो का निरीक्षण करने के साथ अधिकारियों के साथ बैठक करके कचरा निस्तारण के संबंध में विस्तार से चर्चा की।
पर्यटन मंत्री ने जिला आयुक्त के साथ क्षेत्र में विभिन्न पर्यटन स्थलों एवं पार्को का दौरा करके देखा कि इन स्थलों व पार्को में किस-किस चीज की जरूरत है, जिससे अधिक से अधिक पर्यटकों को क्षेत्र में खींचा जा सके। क्षेत्र का भ्रमण करने के साथ पर्यटन मंत्री ने प्रशासनिक एवं नगर परिषद के अधिकारियों के साथ बैठक कर क्षेत्र को कचरा मुक्त बनाने पर काफी लंबी चर्चा की और कहा कि क्षेत्र में कचरा निस्तारण प्रोजेक्ट जल्द लगाया जाएगा, ताकि जगह-जगह बिखरे कचरे से लोगों को निजात मिले और जो भी पर्यटक क्षेत्र के भ्रमण पर आएं, उन्हें हर क्षेत्र साफ नजर आए। इस अवसर पर काफी अधिकारी पर्यटन मंत्री के साथ थे। अगले चार दिनों तक पर्यटन मंत्री पुंछ के विभिन्न क्षेत्रों का भ्रमण करेंगे। छह जून को जिला विकास बोर्ड की बैठक की अध्यक्षता करेंगे और उसके बाद वापस कश्मीर के लिए रवाना हो जाएंगे।
# minister toor